তৃণমূল বিধায়ক শওকত মোল্লার বিতর্কিত মন্তব্য ঘিরে চাঞ্চল্য ভাঙড়ে

ভাঙড়- আইএসএফে (ISF) ভোট দিলে মিলবে না মমতা ব্যানার্জির (Mamata Banerjee) দেওয়া ঘর, প্রকাশ্যে সভা থেকে হুঁশিয়ারি ক্যানিং (Canning) পূর্বের তৃণমূল বিধায়ক শওকত মোল্লার ( TMC MLA Saokat Molla) । ভাঙড় (Bhangar) ২ নম্বর ব্লকের ভোগালি দু নম্বর অঞ্চলের ভুমরু গ্রামে লক্ষ্মী এলো ঘরে সিনেমা প্রদর্শনী সভার আয়োজন করেন ভোগালী টু তৃণমূল কংগ্রেস নেতৃত্ব।

আর সেই সভাতে উপস্থিত হন ক্যানিং পূর্বের তৃণমূল বিধায়ক শওকত মোল্লা, সভায় বক্তব্য রাখতে গিয়ে প্রকাশ্যে আইএসএফ কর্মী সমর্থক ও সাধারণ মানুষকে হুঁশিয়ারি দিতে দেখা গেল ক্যানিং পূর্বের তৃণমূল বিধায়ক শওকত মোল্লাকে। তিনি বলেন, ভোট দেবেন আইএসএফে আর ঘর দেবে মমতা ব্যানার্জি এটা কিন্তু আর হবে না, ডাল ভাত কবে খেয়েছেন ভুলে যাও খুব পরিষ্কার কথা খোলাখুলি কথা, যদি আগামী দিনে শুধরে যাও তাহলে টাকা পাবে, তাও টাকা পাবে ভোটের আগে নয় ভোটের পরে এটাও বলে দিলাম। কথা যেমন এখানে বলে যাচ্ছি কাজেও প্রমাণ করে দেব যদি না করতে পারি রাজনীতি করব না ছেড়ে দেব।

বিরোধীদের প্রকাশ্যে সভা থেকে সরকারি প্রকল্প থেকে বঞ্চিত করার হুঁশিয়ারি দিতে দেখা গেল ক্যানিং পূর্বে তৃণমূল বিধায়ক শওকত মোল্লাকে।

পাল্টা দক্ষিণ ২৪ পরগনা আইএসএফের জেলা সভাপতি আব্দুল মালেক মোল্লা বলেন, শওকত মোল্লা এই মুহূর্তে দায়িত্বজ্ঞানহীন এর মত কাজ করছেন সাধারণ মানুষের ওপরে আর কোন উনি ভরসা রাখতে পারছেন না যার কারণে এইভাবে হুমকির আশ্রয় নিতে হচ্ছে, ঘরের টাকা সাধারণ মানুষের ট্যাক্সের টাকা, কোনও মমতা ব্যানার্জির টাকা নয়।

ক্যানিং পূর্বে তৃণমূল বিধায়ক শওকত মোল্লার হুঁশিয়ারি নিয়ে বিজেপি নেতা দিলীপ হালদার বলেন, শুধু ভুমরু গ্রাম নয় সারা পশ্চিমবঙ্গে জবরদস্তি হুমকির রাজ শুরু হয়েছে, ঘর যারা পাচ্ছে তাদের থেকে তোলাবাজি করে টাকা নেওয়া হচ্ছে, আবার ঘর দেব না ভোট দিতে হবে তার জন্য এখন থেকেই হুমকি শুরু হয়ে গিয়েছে।